Չժան Լեպինգ

Չժան Լեպինգ (, չինական ավանդական՝ 張樂平, փինյին՝ Zhāng Lèpíng, ), չինացի ծաղրանկարիչ, ծնվել է Չժեցյան նահանգի Ցյաքսինգ քաղաքում։ Առանցքային դերակատարում է ունեցել ժամանակակից չինական մանհուայի զարգացման գործում և անմահացել է Սանմաո կոմիքսների վրա կատարած աշխատանքով։

Վաղ տարիներ

1924 թվականին Չժանը ապրել է ծայրահեղ աղքատության մեջ և ի վիճակի չի եղել շարունակել կրթությունը տարրական դպրոցում։ 1927 թվականի աշնանը նրա հայրենիքը հարձակման է ենթարկվել Հյուսիսային արշավախմբի կողմից։ 1928 թվականին, 18 տարեկանում, հարազատների աջակցությամբ և ուսուցիչների խորհրդով նա նորից վերսկել է իր դասերը գեղարվեստական կրթության ոլորտում։

Կարճ ժամանակ անց, 1932 թվականին տեղի է ունեցել հունվարի 28-ի միջադեպը, և նրա թատերական ​​հմտությունները մեծ պահանջարկ են ձեռք բերել։ Չինաստանն այս կոմիքսները սկսելու էր օգտագործել հակաճապոնական գովազդում։ Կոմիքսների նրա կարիերան պաշտոնապես սկսվել է 1934 թվականին։ Ընդամենը մեկ տարում նա դարձել է հակաճապոնական կոմիքսների քարոզչական թիմի մի մասը։

1935 թվականին, երբ նա ստեղծել է Սանմաո կոմիքսները, նրա հիմնական նպատակը եղել է փոխանցել Չինաստանում  ճապոնական ագրեսիայի վատ հետևանքները չինացի երեխաների աչքերով, հատկապես՝ որբ երեխաների։ Նա ցանկացել է ցուց տալ իր մտահոգությունը երիտասարդ զոհերի, մասնավորապես փողոցներում հայտնված իրապես որբերի վերաբերյալ։ Այդպիսով, Սանմաոն դարձել է  այս երեխաների խորհրդանիշ։

Ձեռքբերումներ 
1950-ական թվականներին աշխատել է Շանհայի ժողովրդական կերպարվեստի հրատարակչությունում, Շանհայում գտնվող Liberation Daily կոմունիստական օրաթերթում և Շանհայի երիտասարդական և մանկական հրատարակչությունում։

Մշակութային հեղափոխության ընթացքում Չժանին սկսել են հետապնդել, և նա  ստիպված դադարեցրել է իր գործունեությունը։ Մշակութային հեղափոխությունից հետո նա Liberation Daily- ից տեղափոխվել է Մանկական հրատարակչություն։ 1977 թվականի  հունիսի 1-ին, տասը տարվա բացակայությունից հետո, Չժանը վերադարձել է իր «Սանմաո» կոմիքսներին։

1983 թվականին Չժան Լեպինգը ստացել է «Ազգային առաջադեմ երեխաներ և երիտասարդ աշխատողներ» մրցանակը։ Նույն թվականին նա հիվանդացել է Պարկինսոնի հիվանդությամբ։ Չանսալով հիվանդության պատճառով նկարելու դժվարություններին, նա շարունակել է մուլտֆիլմերի կարիերան։ 1985 թվականին նա ստացել է «Յուշու մրցանակ» և դարձել է Շանհայի Manga World ամսագրի գլխավոր խմբագիր։ Իր վերջին կոմիքսը նա  ստեղծել է 1986 թվականին՝ «Մարդիկ մինչև ծերանալը» (人 人 老年) վերնագրով ։

1989 թվականին Չժանին տեսնելու համար Շանհայ է եկել  թայվանցի հայտնի կին գրող Սան Մաոն, որին  Չժանը  դիմավորել է որպես գրական հանճար։ Իր վերջին տարիներին Չժան Լեպինգը մեծ ոգևորությամբ նվիրվել է Թայվանի նեղուցի երկու կողմերի միջև մշակութային փոխանակումներին։ 1991 թվականին նա արժանացել է Չինաստանի ազգային ռադիոյի հատուկ մրցանակի իր People's Cross-Strait Love էսսեյի համար։ 1991 թվականի ապրիլի 4-ին Liberation Daily- ում լույս է տեսել նրա վերջին` «Առներին կերակրող կատու» կոմիքսը։ Նույն տարվա ձմռանը Չժանգը որոշել է Սանմաո կոմիքսների ձեռագիրը նվիրել Շանհայի արվեստի թանգարանին։

1992 թվականի սեպտեմբերի 27-ին Չժան Լեպինգը մահացել է Շանհայի Հուադոնգ հիվանդանոցում,  82 տարեկան հասակում։

Իր ողջ կարիերայի ընթացքում «Սանմաո» կոմիքսները թարգմանվել են տարբեր լեզուներով և ներկայացվել են տարբեր երկրներում։ Նրա ստեղծած կերպարը ներկայացվել է թատրոններում, ֆիլմերում և մուլտֆիլմերում և տվել են դրանց հատուկ գրավչություն։

Հետմահու 
1997 թվականին,Լեպինգի մահից հետո Շանհայի Առաջին ժողովրդական  միջնորդ դատարանում տեղի է ունեցել  բաց դատավարություն, թե հեղինակի մահից հետո ով է հերոսի Սանմաո հերոսի և կոմիքսների իրավահաջորդը։ Հայցը լուծվել է հօգուտ հեղինակի այրու և երեխաների։

Ծանոթագրություններ

Արտաքին հղումներ 
 Sanmao պաշտոնական կայք
 Tales of Old Shanghai: Newspapers and Periodicals, Cartoons 

Չինացի արվեստագետներ
Չինացի գրողներ
Կոմիքսների նկարիչներ